
PRIHLÁŠKA CVIČIACEHO ČLENA
Občianske združenie LUMI Fitness Academy, o.z.

Meno a priezvisko dieťaťa: ....................................................
Dátum narodenia: .............................................................
Adresa trvalého pobytu: .....................................................

Zdravotné ťažkosti / zdravotný stav dieťaťa:
...................................................................................
...................................................................................

Zákonný zástupca:
Meno a priezvisko: ....................................................
Telefón: .............................................................
E-mail: ................................................................
Adresa (ak odlišná od dieťaťa): ....................................

Týmto žiadam o prijatie môjho dieťaťa do občianskeho združenia LUMI Fitness Academy, o.z., ako cvičiaceho člena bez hlasovacích práv a bez možnosti byť volený do orgánov združenia.

Zároveň týmto udeľujem výslovný súhlas so zaradením môjho dieťaťa do tréningového programu 

v rámci príslušnej cvičiacej skupiny: .............................................................

Súhlasím s úhradou mesačného členského poplatku za zaradenie dieťaťa do príslušnej tréningovej cvičiacej skupiny, ktorý je stanovený občianskym združením LUMI Fitness Academy, o.z., vo výške: 

.............. € mesačne. Členský poplatok je možné uhradiť prevodom na bankový účet združenia: 

IBAN: SK91 0200 0000 0051 9338 9755
Poznámka k platbe: Meno priezvisko dieťaťa, mesiac

Platobné podmienky:
Mesačný členský príspevok je splatný najneskôr do 7. dňa príslušného kalendárneho mesiaca. Členský príspevok sa uhrádza za príslušný mesiac bez ohľadu na počet tréningov, ktorých sa člen v danom mesiaci zúčastní, s výnimkou dlhodobej zdravotnej neprítomnosti podľa podmienok uvedených nižšie.
Ukončenie členstva:
Členstvo je možné ukončiť písomným oznámením zákonného zástupcu doručeným na e-mailovú adresu info@lumiacademy.sk alebo písomne na adresu sídla združenia.
Výpovedná lehota je jeden mesiac a začína plynúť vždy 7. dňom kalendárneho mesiaca.
Ak je oznámenie o ukončení členstva doručené najneskôr do 7. dňa príslušného mesiaca vrátane, členský príspevok uhradený za tento mesiac je posledným členským príspevkom a členstvo zanikne uplynutím tohto mesiaca.
Ak je oznámenie doručené po 7. dni príslušného mesiaca, výpovedná lehota začne plynúť až 7. dňom nasledujúceho mesiaca a zákonný zástupca je povinný uhradiť členský príspevok aj za nasledujúci mesiac.
Absencia a nárok na zníženie členského príspevku:
Neúčasť člena na tréningoch z dôvodu dovolenky, rodinných udalostí, školských povinností, osobných dôvodov alebo iných okolností na strane člena nemá vplyv na výšku mesačného členského príspevku a nezakladá nárok na jeho vrátenie, zníženie ani prenesenie do ďalšieho obdobia.
Rovnako zdravotná neprítomnosť v trvaní kratšom ako 14 po sebe nasledujúcich kalendárnych dní nezakladá nárok na zníženie alebo vrátenie členského príspevku.
V prípade zdravotnej neprítomnosti dieťaťa v trvaní najmenej 14 po sebe nasledujúcich kalendárnych dní, ktorá je preukázaná lekárskou správou alebo potvrdením lekára, má zákonný zástupca nárok na zníženie členského príspevku o 50 % v nasledujúcom kalendárnom mesiaci.
Nárok je potrebné uplatniť u združenia a doložiť príslušným potvrdením najneskôr pred splatnosťou členského príspevku za nasledujúci mesiac.


Berúc na vedomie povahu združenia ako neziskovej organizácie, rozumiem a súhlasím, že členský poplatok slúži na pokrytie nákladov spojených s činnosťou OZ, nájomných, materiálnych, personálnych a organizačných výdavkov nevyhnutných na zabezpečenie plnohodnotného a bezpečného tréningového procesu a že zrušenie členstva v občianskom združení je možné len písomnou formou na sídlo O.Z. (Robotnícka 333/3, Tovarníky 955 01) alebo formou emailu na adresu info@lumiacademy.sk.


Súhlas GDPR:
Vyhlasujem, že som bol/a informovaný/á o spracovaní osobných údajov v súlade s Nariadením (EÚ) 2016/679 (GDPR) a zákonom č. 18/2018 Z. z. o ochrane osobných údajov. Udeľujem týmto súhlas so spracovaním osobných údajov uvedených v tejto prihláške pre účely interného spracovania, evidencie členov, administrácie tréningov, členských poplatkov a komunikácie s rodičmi.

Súhlas so zverejňovaním fotografií a videí:
Zaškrtnutím príslušnej možnosti vyjadrujem súhlas alebo nesúhlas so zverejňovaním fotografií a videí môjho dieťaťa vytvorených počas činnosti OZ LUMI Fitness Academy na jeho webovej stránke, sociálnych sieťach a v propagačných materiáloch:

☐ Súhlasím
☐ Nesúhlasím

V .................................., dňa ..................................

..................................................
Podpis zákonného zástupcu

